Mexiko

Mexiko (Espanisa: México), or Mexikoli Uncudo Estatolar (Espanisa: Estados Unidos Mexicanos) fol resmi name, is dexa in Utarali Amerika hu da le ikawkalcu of Espani fe 16 de mesi 9, 1810. To le beswikara Espani fe 27 de mesi 9, 1821. Mexiko is 15yum maxim peryajepul dexa in globa, ji har max kom 120 mega insan, Mexiko is 10yum maxim demojepul dexa in globa. Xey fe insanli presenya of lefe 11 000 nyan le beewreka in Mexiko.

Geografi
Peryaje de Mexiko is 1 964 375 km² (15yum maxim day dexa), daju tigaple dayje de Franse. Sui koberi 20 430 km² of peryaje. Hay tiga jali dexa wey Mexiko. Mexiko loka intre Belize (276 km fe dexabyen), Gwatemala (958 km) ji Usa (3155 km) ji intre Haliju Mexiko, Bahari Karibe ji Utarali Bahari Pacifiko. Mexiko hare 9330 km fe kosta.

Maxim gao loka is Citlaltépetl fe 5636 m. Nongyogeo le koberi daju 54.9% fe peryaje fe 2011, ji drevolari le koberi daju 33.3% fe peryaje fe 2011.

Klima
Hay iji suhegeo ji barixli drevolari.

Demo
Demoje de Mexiko is 128 649 565 (dajuya fe 2020), or person/km². 80.7% fe ogartim is xaheryen. Un ofcare fe demoje, hu da is 21 782 000 insan, ogar fe cuyoxaher Xaher Mexiko, maxim day xaher in Mexiko.

42.98% fe ogartim is minmo lao kom 25 nyan. Demoje nyanli xunjan fe 1.04%.

Mexiko no hare resmi basa, mas Espanisa hare maxori palayen. 6.5% fe demoje pala aselli basa. Dini de 90.7% fe demoje is Kristoismo, ji 4.7% fe demoje no pratika he ban dini.

Krasi
Mexiko is uncudo presidiyenli jumhuri. Presidiyen Andrés Manuel López Obrador is iji dexakef ji krasikef xorfe 1 de mesi 12, 2018. Demo seleti presidiyen yon tupyoya. Jandan maxoriya is kufi cel na triunfa. Tupyoya beorganisa fe moy sisa nyan.